Yohane Roberts

Yohane Roberts, O.S.B. (1577 - 10 Desemba 1610) alikuwa mmonaki na padri kutoka Wales aliyeuawa na serikali ya Uingereza iliyokuwa imekataza Ukatoliki nchini.

Papa Paulo VI alimtangaza mtakatifu tarehe 25 Oktoba 1970"Welsh service for martyred Saint John Roberts", BBC Wales, 17 July 2010.

Sikukuu yake huadhimishwa tarehe ya kifodini chakeMartyrologium Romanum.

Maisha
Mtoto wa Waprotestanti, alipokwenda Ulaya bara kwa masomo (1597), alijiunga na Kanisa Katoliki huko Paris, Ufaransa, halafu na monasteri ya Wabenedikto huko Valladolid, Hispania (1598).

Kisha kuweka nadhiri zake (1600) na kupewa upadrisho (1602) alirudi Uingereza kama mmisionari lakini akafukuzwa baada ya wiki chache (1603)."Celebrations planned for ‘forgotten martyr of Wales’", WalesOnline, 26 November 2009

Mwaka huohuo akarudi tena akahudumia waliopatwa na tauni mjini London.

Mwaka 1604 alikamatwa na kufukuzwa tena, lakini akarudi mara moja.

Mwaka 1605 alifungwa gerezani na bada ya miezi saba akafukuzwa tena (1606).

Safari hiyo alibaki Ufaransa miezi 14 akawa Priori wa kwanza wa abasia ya Mt. Gregori, Douai.

Mwaka 1607 alirudi Uingereza akafungwa tena, ila alifaulu kutoroka miezi michache baadaye (1608) hadi alipokamatwa tena (1609). 

Badala ya kuuawa kwa kufanya kazi yake kama padri, balozi wa Ufaransa alimuombea afukuzwe tena nchini. 

Baada ya kusafiri karibu mwaka mmoja, alirudi kwa mara ya tano Uingereza akakamatwa mwishoni mwa Misa aliyosoma kwa siri, na baada ya siku chache aliuawa huko Tyburn kwa kunyongwa na kukatwa vipandevipande https://www.santiebeati.it/dettaglio/93229.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Saint John Roberts at Catholic.org

Category:Waliozaliwa 1577
Category:Waliofariki 1610
Jamii:Wamonaki
Category:Wabenedikto
Category:Mapadri
Category:Wafiadini Wakatoliki
Category:Watakatifu wa Wales